section_heading: O albumu
paragraph_text: Na albumu se nalazi 13 pjesama, odnosno 15 pjesama (re-izdanje). Autori većine pjesama su Vjekoslava i Tonči Huljić; iznimka su pjesme Roza boja i Sve mi tvoje oči govore, čiji su autori Đorđe Novković i Željko Pavičić. Producent svih pjesama je Remi Kazinoti. Također, uz originalne pjesme na albumu su se našle i dvije obrade: Bilo bi super (obrada istoimene pjesme grupe Magazin s Danijelom kao pjevačicom) i Lijepa samo za tebe (I could fall in love meksičko-američke pjevačice Selene). Na albumu se nalazi tri remixa čiji je producent Motiwwwo. Album je zvukovno kohezivan i prevladava pop zvuk prisutan na izdanjima grupe Magazin s Jelenom kao vokalom, uz iznimke kao što je pjesma Gospe moja na kojoj je prisutan dalmatinski prizvuk.